钦定古今图书集成/理学汇编/文学典/第165卷 > 徐师曾文体明辩 > 《书欧阳子传后》黄庭坚
## 钦定古今图书集成/理学汇编/文学典/第165卷 > 徐师曾文体明辩 > 《书欧阳子传后》黄庭坚

高安刘羲仲壮舆《序》，列欧阳文忠公之文章论，次荀
卿、扬子云之后，又考其行事，为《欧阳子列传》。余三读
其书而告之曰：“昔壮舆之先君子道原，明习史事，撰
《十国纪年》，自成一家。今壮舆冨于《春秋》，笔端已有史
氏风气，他日当以不朽之事相传也。昔司马谈之子
迁，刘向之子歆，班彪之子固，王铨之子隐，姚察之子”
简，李太师之子延寿，刘知几之子𫗧，皆以继世，功在
汗、简，而旧史笔法之美，刘氏再显。今使壮舆能尽心
于《春秋》之旧章，以考百世之典籍，斧藻先君子之凡
例，著是去非，则十国之事虽浅，笔法所寄，自当与日
月争光。壮舆尚勉之，之楚而南辕，道虽攸远，要必至
焉。